Dataset Viewer
text
stringlengths 1
1.91k
|
---|
Dak Lăk hơdrin đei 100 tơring, 4 apŭng iŏk đei jing tơring tơrang ‘nao VOV4.Bahnar - Dêh char Dak Lăk tŏk bŏk atŏk kơtang iung jang Tơdrong jang tơm Teh đak tơ iung pơjing tơring tơrang ‘nao, hơdrin jang keh đang trong tơlĕch jang kiơ̆ Tơdrong tơchơ̆t kơ Đảng dêh char jăl XVII, jăl jang 2021-2025 đei tŏ sĕt hloh 100 tơring, 4 apŭng iŏk đei jing tơring tơrang ‘nao.
|
Lơ trong nơnăm pơlei pơla tơ̆ Dak Lăk đei pơih să ‘lơ̆ng liĕm đơ̆ng tơdrong jang tơ iung pơjing tơring tơrang ‘nao.
|
Khei năr ou, lơ̆m dêh char Dak Lăk đei 78 lơ̆m 151 tơring tơrang ‘nao, 5 tơring jing tơring tơrang ‘nao ‘lơ̆ng păng pơlei tơm Buôn Ma Thuột jang keh đang tơ iung pơjing tơring tơrang ‘nao.
|
Trong tơlĕch jang truh sơnăm 2025, Dak Lăk đei 100 lơ̆m 151 tơring, 4 apŭng iŏk đei jing tơring tơrang ‘nao.
|
Vă jang keh đang đei 100 tơring jing tơring tơrang ‘nao lơ̆m sơnăm 2025, Dak lăk hơnơ̆ng atŏk kơtang hloh dơ̆ng jơhngơ̆m đon hlôh vao, hơnăp jang kơ khul kơdră chĕp pơgơ̆r Đảng, kơdră chĕp pơgơ̆r tơring păng pơđĭ lơ̆m khul chinh trĭ lơ̆m tơ iung pơjing tơring tơrang ‘nao; atŏk jang ‘lơ̆ng tơdrong jang pơting dih băl “Dak Lăk vang kơrŭn jơhngơ̆m tơ iung pơjing tơring tơrang ‘nao” jăl jang 2021-2025; hơnơ̆ng chă tơchĕng, dăr lăng, jang keh đang trong pơkăp, trong jang tơgŭm djru tơ iung pơjing tơring tơrang ‘nao; tơtom hơmet ming tơnap tap, tơhlăk tơhlĭn, atŏk kơtang iung jang keh đang.
|
Pơtho tơdrong jang sa ăn kơ kon pơlei dơnuh hin VOV4.Bahnar - Dôm sơnăm tơ jê̆ âu tơdrong pơih dôm lăm pơtho tơdrong jang kơ đeh năr kiơ̆ ‘meh vă ‘măn ăn dôm bơngai kon kông dơnuh hin, mơmat tat hlôi đei rim kơdră chĕp kơ̆l tơ̆ apŭng Cư Kuin, dêh char Đắk Lắk lăng kăl păng hơnhăk ăn đei yua ‘lơ̆ng.
|
‘Noh jĭ pơtho trong jang chŭn na ƀa đak, tanh brai vai khăn, rong nhŭng, jang man bơ̆n hnam, yuă sŏk, pơ ngă, pai gŏ... vă bơngai dơnuh hin mơmat tat yak tŏk kơdih hăm dôm tơdrong jang ƀônh ƀŏ ‘nâu.
|
Tơdrong mă ƀok YDứp Bdáp, bơngai pơgơ̆r pơlei plei K’Pung, xăh Hòa Hiệp, apŭng Cư Kuin dêh char Đắk Lắk tôch kơ chhôk ‘nă mưh tơroi găh pơlei sư ‘noh: Đơ̆ng sơ̆ truh dang ei tam mă đei ŭnh hnam hơyơ tơ̆ Plei K’ Pung tĕch hê̆ 1 na chŭn dăh mă tơƀôt mir hơ yơ!
|
Kon pơlei bu bu kŭm pơnam jang chŭn, jang mir vă hơrih sa.
|
Plei K’Pung đei 350 ŭnh hnam, găh lơ ‘noh bơngai Ê Đê.
|
Tơdrong hơrih sa rim tơdrong đơ̆ng kon pơlei oei ‘năr roi hơtŏk tơiung.
|
Dang ei lơ̆m pơlei oei 15 ŭnh hnam dơnuh hin păng 38 ŭnh hnam vă jê̆ dơnuh hin.
|
Vă pơlei ưh pă đei ŭnh hnam dơnuh hin ‘noh jĭ tơdrong mơmat, yua kơ ‘nâu jĭ dôm ŭnh hnam mơmat tat, hlôh vao jang sa oei ưh kơ lơ.
|
Đơ̆ng hơtuch sơnăm 2022, anih vei lăng Bơngai jang, Lĭnh jĭ rơka păng Tơpôl apŭng jang hơdai hăm Anih vei lăng kon pơlei xăh Hoà Hiệp pơih dôm lăm pơtho trong vei rong kon tơrong, choh pơtăm păng tanh brai vai khăn ăn kon pơlei lơ̆m pơlei.
|
‘Nâu jĭ dôm tơdrong jang ưh kơ kăl hŏk jrŭ, khei ‘năr hŏk kơđeh.
|
Tơdrong kăl ‘noh jĭ bơngai đei hŏk tơdrong jang gơh tơmơ̆t yua hloi tơ̆ ŭnh hnam, pơlei pơla.
|
Plei K’ Pung dang ei đei hloh 50 ‘nu drŏ kăn vang tanh brai vai khăn.
|
Mĭnh không tanh 1 khei kŭm hơnhăk ăn iŏk yua đơ̆ng 3 triệu 5 truh 4 triệu hlak jên.
|
Ƀok YDứp Bdáp pơma hơdăh, gơnang đơ̆ng dôm lăm hŏk ‘nâu mă bơngai dơnuh hin, vă jê̆ dơnuh hin tơ̆ plei K’Pung đei tơdrong jang vă yak tŏk.
|
“Hơnih pơtho tơdrong jang apŭng Cư Kuin năm tơ̆ âu pơih 1 lăm pơhrăm rong nhŭng.
|
Dang ei dôm ŭnh hnam đei ‘meh vă rong nhŭng, đe sư băt iŏk yua găh trong jang ‘nao.
|
Kon pơlei đĭ băt răt đơ̆k ăn kơ nhŭng sa, hơdai hăm ‘noh tơdăh nhŭng đei jĭ đe sư krao thú y năm hơmet ăn kơ nhŭng.” Lăm hŏk tanh brai vai khăn tơ̆ Cư Kuin Plei Hra Ea Hning, xăh Dray B’hăng, apŭng Cư Kuin kŭm đei grŭp jang hơdai tanh brai vai khăn.
|
‘Ngoăih kơ tơdrong đei pơtho vă hơtŏk ‘lơ̆ng tơdrong jang hơgei, mŏ oh oei đei tơgŭm jên 30 triệu hlak jên vă răt bơ̆n brai, không tanh.
|
Gơnang đơ̆ng noh, dôm bơngai jang lơ̆m grŭp jang hơdai tanh brai vai khăn đei tơdrong jang păng đei iŏk yua sơđơ̆ng.
|
Mŏ H’Neo vang tanh brai lơ̆m grŭp tanh brai vai khăn đĭ vă jê̆ 3 sơnăm kơ ‘nâu.
|
Yua kơ jơhngơ̆m jăn ưh kơ pran kơna sư ưh kơ jang trăp mă rim năr chă tanh tăi brai đĕch.
|
Rim khei đơ̆ng rŏng kơ jô̆ đĭ jên răt brai, mŏ H’ Neo kŭm iŏk đei vă jê̆ 5 triệu hlak jên.
|
“Iŏk đơ̆ng đei grŭp tanh brai vai khăn klĕp truh dang ei ‘noh tơdrong hơrih sa đơ̆ng kơdih kâu đei lơ tơdrong hiôk.
|
Mĭnh khei ‘noh ĭnh tanh đei 4 blăh, iŏk đei 3 truh 4 triệu hlak jên.
|
Lơ̆m grŭp tanh brai vai khăn ‘noh vă đĭ đăng kŭm tơƀơ̆p ưh kơ đei tŏ sĕt mơmat tat, lơ̆m 6 ‘nu mŏ oh tanh brai vai khăn nhôn ‘noh kŭm đei mŏ oh tôch kơ mơmat tat”.
|
Dôm bơngai hŏk lăm pơngă Ƀok Bạch Đình Bắc, phŏ Kơdră Anih vei lăng kon pơlei xăh Hoà Hiệp, apŭng Cư Kuin akhan: Tơdrong Hơnih vei lăng Bơngai jang Lĭnh jĭ rơka păng Tơpôl apŭng pơih dôm lăm pơtho tơdrong jang ăn kơ dôm bơngai kon kông kiơ̆ tơdrong tơchơ̆t kơsô̆ 1719 đơ̆ng Thủ tướng teh đak hlôi hơnhăk ăn đei yua tôch kơ ‘lơ̆ng.
|
Mă lei vă dôm bơngai ‘nâu klăih đơ̆ng dơnuh hin kơjăp, đe sư tôch kăl kơ jên.
|
Tơpă lơ̆m yan âu, 1,2 ‘nu bơngai hlôi đei gơh tŏk iŏk jên đơ̆ng Anih mong jên Tơgŭm Tơpôl.
|
Mă lei kơ sô̆ jên đei tŏk iŏk oei tŏ sĕt, tam mă măh vă tơmơ̆t jên jang blŭng a. Kiơ̆ kơ ƀok Bạch Đình Bắc, kăl kơ hơtŏk kơ sô̆ tôch ai ‘noh jĭ 100 triệu hlak jên 1 ŭnh hnam, pơting hăm kơ sô̆ 50 triệu hlak jên hrei ‘nâu.
|
Đei thoi noh mă măh kon jên vă tơmơ̆t jên jang ăn 1 hơdrong rong iĕ: “Nhôn tơ̆ âu găh lơ ‘noh jang chŭn mir, jang sa ‘noh pơtăm ƀa đak păng jang cheh phe.
|
Mă lei tă kơ pơmơ̆ng lơ̆m kơjă đơ̆ng anih tĕch mơdro ngăl.
|
Pơtih gia nhen rong kon tơrong ‘noh nhôn vang pơtho tơdrong jang rong kon tơrong, mă lei tĕch ‘noh nhôn kŭm pơmơ̆ng đơ̆ng anih tĕch mơdro.
|
Mă 2 dơ̆ng ‘noh jĭ kon pơlei đei jên vă pơih să pơgar jang ‘noh tôch kơ mơmat tat.” Mŏ H' Neo hăm tơmam đơ̆ng sư ‘noh ao tanh Ê Đê Khei ‘năr âu ki apŭng Cư Kuin hlôi tŭn pran tơdrong jang kiơ̆ Tơdrong jang tơm teh đak hơtŏk tơiung mŭk drăm - tơpôl tơring kon pơlei kon kông păng groi kông (Tơdrong jang tơm teh đak 1719) vă iŏk jang tơmam ‘lơ̆ng, hơtŏk đei yua đơ̆ng rim pơlei, xăh bơngai kon kông.
|
Kiơ̆ đơ̆ng noh, pơm đei iŏk yua, tơgop hơtŏk ‘lơ̆ng tơdrong hơrih sa ăn kon pơlei.
|
Lăp jô̆ đơ̆ng blŭng sơnăm 2022 truh dang ei, Hơnih vei lăng Bơngai jang Lĭnh jĭ rơka păng Tơpôl apŭng Cư Kuin hlôi pơih dôm jĭt lăm pơtho tơdrong jang ăn kơ vă jê̆ 6.500 ‘nu bơngai kiơ̆ hŏk.
|
Dôm tơdrong jang đei pơtho găh lơ nhen: chơ choh bơ̆n hơbăn ao, ming man, choh pơtăm, vei rong kon tơrong, tanh brai vai khăn; păng dang ei, hlôi tơplih jing tơdrong jang ưh kơ choh jang sa nhen: chă pơngă, pai gŏ.
|
Hloh 80% kơ sô̆ bơngai đei hŏk tơdrong jang đĭ đei tơdrong jang sơđơ̆ng.
|
Vă tơlĕch jang Tơdrong jang tơm teh đak 1719 lơ̆m dôm sơnăm đơ̆ng rŏng dơ̆ng đei yua hloh, yă Đặng Thị Huyền Trang, phŏ Kơdră Hơnih vei lăng Bơngai jang Lĭnh jĭ rơka păng Tơpôl apŭng Cư Kuin apĭnh: “Mơmat tat tih hloh ‘noh jĭ anih jang kăl, tơmam, kơmăy kơmŏk găh hŏk tơdrong jang đơ̆ng apŭng ‘noh đei tơmơ̆t jên jang tôch kơ đunh bơih mă Hơnih pơtho tơdrong jang ‘noh ưh kơ găh hơnih sa yua đơ̆ng Tơdrong jang tơgŭm ‘nâu kơna anih jang tơmam drăm ăn tơdrong jang pơtho pơhrăm oei ưh kơ lơ, tam mă pơm lăp hăm ‘meh vă dang ei đơ̆ng kon pơlei chih măt vang hŏk tơdrong jang.
|
Hơnih vei lăng găh Bơngai jang hlôi jang tơgŭm ăn Anih vei lăng kon pơlei apŭng apĭnh hăm anih jang păng anih jang ăn tơmơ̆t hơnih pơtho tơdrong jang hơnơ̆ng lơ̆m hơnih đei sa yua đơ̆ng tơdrong jang 1719”.
|
Atok kơtang hơnăp jang đảng viên tơ iung pơjing pơlei pơla VOV4.Bahnar - Apŭng Di Linh, dêh char Lâm Đồng găh lơ ‘noh kon pơlei bơngai K’ho hơrih sa.
|
Khei năr ou ki, ‘ngoăih bơ jang tơ iung pơjing Đảng, tơ iung pơjing kul chinh trĭ pran kơjăp, tơdrong atŏk tơ iung đảng viên lơ̆m tơring kon kông ling lang đei Đảng ƀô̆ apŭng Di Linh lăng kơjăp.
|
Atŭm hăm ‘noh, gơnơm atŏk kơtang hơnăp jang pơm juk yŭk trong hơlou kơ đảng viên, mă kăl đảng viên bơngai kon kông lơ̆m atŏk tơ iung mŭk drăm păng hơrih sa, lơ pơlei pơla roi năr roi tơplih hơdăh, roi năr roi yak hloh tơnap tap, atŏk tơ iung hơrih sa sơđơ̆ng.
|
Lơ trong jang sa ‘nao đei tơ iung pơjing păng atŏk tơ iung lơ̆m tơring kon kông tơ̆ Di Linh Gia Bắc ‘noh tơring atăih yăih kơ apŭng Di Linh, dêh char Lâm Đồng, hăm 95% măt bơngai kon pơlei ‘noh bơngai K’ho.
|
Atŭm hăm tơdrong lăng ba đơ̆ng Đảng păng Teh đak găh rim tơdrong, tơdrong hơdrin đơ̆ng kơ dih kon pơlei lơ̆m rim pơlei pơla jei jing tơdrong kăl hloh ăn atŏk tơ iung mŭk drăm păng hơrih sa.
|
Ƀôh hơdăh tơdrong ou, atŭm hăm rim đảng viên anai lơ̆m tơring, iŏk đơ̆ng năr đei mơ̆t jang lơ̆m khul Đảng, ‘nhŏng K’Bơn, kang ƀô̆ sơnăm mơlôh kơ tơring Gia Bắc, apŭng Di Linh, dêh char Lâm Đồng hlôi kơrŭn đĭ jơhngơ̆m lơ̆m pơrô̆ pơrôp kon pơlei jang kiơ̆ rim tơdrong jang mă tơring tơlĕch ăn.
|
K’Bơn tơbăt vă kon pơlei băt păng pơm kiơ̆, rim kang ƀô̆ đang viên kăl pơm jŭk yŭk trong hơlou lơ̆m jang kiơ̆ rim tơdrong jang.
|
“Mưh đei jing đảng viên, ba đei rơvơn băt hlôh ƀôh nhên rim trong bơ̆ jang đơ̆ng Đảng, Khôi luơ̆t Teh đak.
|
Gơnơm đơ̆ng noh ba gơ̆h jang ‘lơ̆ng dôm tơdrong mă khul kơdră Đảng, kơdră chĕp pơgơ̆r tơring pơjao.
|
Đơ̆ng noh tơgŭm kon pơlei lơ hloh dơ̆ng lơ̆m atŏk tơ iung mŭk drăm, tơ iung pơjing tơring tơrang ‘nao iŏk đei jơnei hơ iă”.
|
Đảng viên ling lang pơm jŭk yŭk trong hơlou lơ̆m tơplih ‘long pơtăm.
|
Đơ̆ng mă lăng kơjăp bơ̆ jang tơ iung pơjing đảng, tơ iung pơjing khul jang chinh trĭ pran kơjăp, truh dang ei, Đảng ƀô̆ tơring Gia Bắc hlôi atŏk tơ iung đei 96 ‘nu đảng viên, găh lơ ‘noh bơngai kon kông.
|
Kiơ̆ kơ ƀok K’Thanh, Ƀĭ thư chi ƀô̆ pơlei Ka Să, tơring Gia Bắc, apŭng Di Linh, đảng viên ‘noh kăl pơm jŭk yŭk trong hơlou lơ̆m jang kiơ̆ trong bơ̆ jang đơ̆ng Đảng, Khôi luơ̆t Teh đak.
|
Kơ yuơ lơloh, ‘ngoăih hơnơ̆ng hŏk pơhrăm dôm tơdrong ‘lơ̆ng hơ iă trŏ lăp vă pơtho tơbăt dơ̆ng ăn pơlei pơla, rim đảng viên lơ̆m chi ƀô̆ hơdrin chă pơrô̆ hơvơn, pơtho khan ăn kon pơlei tơplih ‘long pơtăm, atŏk kơtang jang sa, tơgŭm dih băl atok tơ iung muk drăm, chă choh pong, ‘long pơtăm-rong kon tơrong, plang teh pơm trong nơnăm, tơ iung pơjing tơring tơrang ‘nao... Gơnơm đơ̆ng noh, tơdrong hơrih sa kơ kon pơlei oei lơ̆m pơlei Ka Să, tơring Gia Bắc pơma hơdrô̆ hlôi kĕ sut hŭt pơngot rơvĕt, atŏk tơ iung jing tơring iŏk đei tơring tơrang ‘nao.
|
Ƀok K’Thanh, Ƀĭ thư chi ƀô̆ pơlei Ka Sá, pơma:“Jang kiơ̆ tơdrong vă jang 04 đơ̆ng Hơnih Đảng apŭng, kơ Trung ương găh “Tơ iung pơjing tơring tơrang ‘nao”, kon pơlei lơ̆m pơlei jang kiơ̆ tôch tơnăp, plang ăn teh vă pơm trong nơnăm să ‘lơ̆ng hlŏh dơ̆ng.
|
Hăm hơnăp jang jĭ Ƀĭ thư chi ƀô̆ pơlei, kơdih kou ba jei hơdrin chă pơtho khan ăn ŭnh hnam, kon pơlei lơ̆m pơlei atŏk tơ iung choh jang sa, pơm hơtŏk hơrih sa sơđơ̆ng, pơm tơplih pơlei pơla”.
|
Pơlei pơla tơ̆ tơring kon kông kơ apŭng Di Linh Ưh khan lăp hơdrô̆ kang ƀô̆ đang viên oei tơ̆ rim pơlei pơla, dôm bơngai đảng viên ‘noh Kơdră chĕp pơgơ̆r Hơnih vei lăng kon pơlei rim tơring, thĭ trân kơ apŭng Di Linh jei jang ‘lơ̆ng atŏk kơtang hơnăp jang pơm jŭk yŭk trong hơlou hăm dôm tơdrong jang hơdăh păng trŏ lăp.
|
Hăm đảng viên K’Ly, Kơ iĕng Kơdră chĕp pơgơ̆r Hơnih vei lăng kon pơlei tơring Tân Thượng, apŭng Di Linh, ưh khan lăp jang ‘lơ̆ng bơ̆ jang tơdrong jang đei pơjao, ‘nhŏng oei hơdrin tơchă trong ăn atŏk tơ iung mŭk drăm ‘nao hăm trong pơtăm măng tây.
|
K’Ly tơbăt, ‘meh vă tơplih trong jang sa kơ kon pơlei kăl tơƀôh hơdăh jang sa đei iŏk yua kơjăp ‘mơ̆i.“Vă mŭk drăm kơ kon pơlei atŏk tơ iung sơđơ̆ng, ‘ngoăih ‘long pơtăm chehphe, tơring chă pơrô̆ hơvơn kon pơlei pơtăm hloi ‘long pơtăm anai, tơplih ‘long pơtăm kră krŭt chă pơtăm dôm hơdrĕch ‘long pơtăm sa plei đei iŏk yua kơjăo nhen ƀơ, sâu riêng, theng thôih yuăn (mắc ca) ... Kơdih ba hlôi yŭk trong hơlou pơtăm măng tây vă kon pơlei hŏk pơhrăm păng jang kiơ̆.
|
Hrei ou măng tây chă tĕch mơdro tôch sơđơ̆ng, kơjă chă tĕch đơ̆ng 70.000 truh 100.000 hlak jên lơ̆m 1 kĭ, lơ bơngai mơdro năm tơ̆ ou chă răt kơtă tơ̆ chŭn mir hloi”.
|
Hrei ou, apŭng Di Linh, apŭng Lâm Đồng đei hloh 4.400 ‘nu đảng viên, lơ̆m ou đei vă jê̆ 900 ‘nu đảng viên ‘noh bơngai kon kông.
|
Dôm đảng viên ou ‘nŏh jĭ dôm bơngai pơm jŭk yŭk trong hơlou lơ̆m rim tơdrong, tơgop pơm tơplih jơhngơ̆m đon tơcheng, trong jang sa rim pơlei pơla kon kông, tơgop kơtang lơ̆m atŏk tơ iung Mŭk drăm-Tơpôl lơ̆m pơlei pơla tơring groi kông Di Linh.
|
Ƀôh hơdăh đơ̆ng ‘măng pơrô̆ pơrôp tơplih jơhngơ̆m đon tơchĕng, trong jang sa tơ̆ tơring kon kông Kon Tum VOV4.Bahnar - Dêh char Kon Tum đei hloh 54% măt bơngai kon pơlei ‘noh bơngai kon kông, lơ̆m ou đei 7 hơdrĕch hơdrung kơtă nhen: Xơ Đăng, Bahnar, Gié -Triêng, Jrai, Brâu, Rơ Măm păng Hrê.
|
Iŏk đơ̆ng tơdrong pơkoel yan ou, khei 4/2021, dêh char Kon Tum tơlĕch jang kiơ̆ ‘Măng pơrô̆ “Pơm tơplih jơhngơ̆m đon tơchĕng, trong jang sa kơ kon pơlei kon kông, pơm ăn kon pơlei kon kông hơdrin yak hloh dơnuh hin kơjăp ‘lơ̆ng”.
|
hăm tơdrong vang iung jang đơ̆ng pơ đĭ khul chinh trĭ, truh dang ei hloh 3 sơnăm “tơjê̆ kon pơlei, tơklep hăm ŭnh hnam” păng “nơ̆r pơtho chro jang hloi”, lơ trong tơchĕng, trong jang sa sơ̆ ki kơ kon pơlei kon kông roi năr roi tơplih ‘nao pơjing đei hơyak 'lơ̆ng ăn lơ̆m choh jang sa păng hơrih sa kơ kon pơlei.
|
Lơ mir pơgar prăh prang kơ rim ŭnh hnam bơngai Xơ Đăng tơ̆ pơlei Kon Vơng Kia, thĭ trân Măng Đen, apŭng Kon Plông dang ei hlôi jing mir pơgar ‘nhot jing ‘lơ̆ng ƀlĭk ƀlăk.
|
Hơtăih hăm hnam oei, hơdroong rong nhŭng hmă kơ klo akăn mŏ A Tuấn hăm Y Chek, hơdrung Jeh-Triêng, pơlei Dục Nhầy 3, tơring sơlam teh đak Đak Dục, apŭng Ngọc Hồi đei ming man ‘lơ̆ng hơ iă.
|
Atŭm hăm hơdroong đei man văl tŏk bŏk ăn trong yak chă hiĕm nhŭng rong tĕch păng nhŭng yŏng, ŭnh hnam oei var dur găh ‘ngoăih să 100m2 vă hơchăng nhŭng chă sa kơdih.
|
'Nhŏng A Tuấn tơbăt, đơ̆ng Khul dro kăn tơring Đak Dục păng kang ƀô̆ Kơđông Ƀô̆ đô̆i vei lăng sơlam teh đak Đak Dục chă tơgŭm, pơtho ăn, unh hnam ‘nhŏng hlôi rong lơ păng pơtôch chă rong hơchăng hơchar:“Pah khul dro kăn tơgum ăn 6 triu hlak jên, klo akăn nhi răt đei nhŭng yŏng.
|
Truh dang ei chông đei 6 ‘măng păng pơđĭ kon nhŭng ou rong ngăl kơna mă đei lơ lou.
|
Klo akăn nhi pơma dơnuh dih băl pơm hơdroong tơ ou.
|
Bơ̆n jang sa jĭ lăp măh tăh sa ăn kơ ŭnh hnam đĕch”.
|
Jang kiơ̆ ‘Măng hơvơn “Pơm tơplih jơhngơ̆m đon tơchĕng, trong jang sa kơ kon pơlei kon kông, pơm ăn kon pơlei kon kông hơdrin yak hloh dơnuh hin kơjăp ‘lơ̆ng”, 3 sơnăm ou ki, apŭng Kon Plông akom tơ iung pơjing trong jang tơjur dơnuh tơklep hăm tơdrong jang vei răk tơƀăk vei tơdrong oei sa joh ayŏ joăt joe sơ̆ ki vă atŏk tơ iung tơmang pơhiơ̆.
|
Adoi atŏk kơtang pơrô̆ pơrôp kon pơlei bơngai Xơ Đăng, Hrê jang hơmet ming hloh 155ha mir pơgar hmă.
|
Truh đĭ khei 9 ou ki, kơ hrĕng ŭnh hnam kon kông lơ̆m apŭng hlôi hơmet đang hloh 50ha mir pơgar hmă vă chă pơtăm ‘long sa plei, ‘nhot, pơkao tơring tơngiĕt.
|
Ƀok Châu Văn Lâm, Kơ iĕng Kơdră chĕp pơgơ̆r Đảng thĭ trân Măng Đen, apŭng Kon Plông tơbăt, vă pơm tơplih jơhngơ̆m đon tơchĕng, trong jang sa kơ kon pơlei ‘noh jĭ hơnăp jang tôch kơ kăl đơ̆ng rim đảng viên lơ̆m Chi ƀô̆ tơ̆ pơlei pơla:“Chi ƀô̆ rim pơlei chă pơrô̆ pơrôp, pơtho khan ăn kon pơlei jang kiơ̆ hơmet ming mir pơgar hmă chă pơtăm ‘nhot, ‘long sa plei, ƀum tơring tơngiĕt vă hơmet pơ ‘lơ̆ng tơdrong hơrih sa kơ ‘năr adoi nhen pơm hơtŏk jang sa iŏk yua kơjăp ăn kon pơlei.
|
Chi ƀô̆ pơjao ăn rim đang viên iŏk vei lăng rim ŭnh hnam, khul ŭnh hnam.
|
Nhôn iŏk đảng viên ‘noh bơngai kăl hloh, đảng viên chĕp pơgơ̆r khul ŭnh hnam jang hơdrol, đơ̆ng noh rim ŭnh hnam, khul ŭnh hnam vang jang kiơ̆”.
|
Bơngai jang lơ̆m Khul jang hơdoi rei pơtăm phe ƀa tơ̆h Măng Ƀut, apŭng Kon Plông hăm tơmam drăm sŭp ƀa tơh.
|
Apŭng Tu Mrông, dêh char Kon Tum đei hloh 95% măt bơngai kon pơlei ‘noh bơngai Xơ Đăng.
|
Vă tơplih kĕ jơhngơ̆m đon tơchĕng, trong jang sa kơ kon pơlei lơ̆m choh jang sa, kơdră chĕp pơgơ̆r păng rim hơnih bơ̆ jang kơ apŭng jang kiơ̆ trong jang “tơjê̆ kon pơlei, tơklep hăm ŭnh hnam” păng “Nơ̆r pơtho, chro jang hloi”.
|
Ƀok Ka Ba Thành, Ƀĭ thư Đảng apŭng, tơbăt, tơdrong iŏk đei jơnei tih tên hloh kơ apŭng ‘noh hlôi pơm tơplih jơhngơ̆m đon jang sa lăp măh tăh sa, ưh kơ pơ̆n tŏk iŏk kon jên hơnih mong jên kơ kon pơlei, mă kăl hăm rim ŭnh hnam dơnuh:“Kon pơlei hlôi pơ̆n atŏk tơ iung choh jang sa.
|
Kon jên ăn tŏk iok đơ̆ng sơnăm 2021 truh sơnăm 2023 ‘noh hloh 280 ti hlak jên.
|
Jô̆ hơtŏ lơ̆m 1 sơnăm đei dang 80 ti hlak jên lơ̆m kon jên tŏk iŏk ‘noh unh hnam dơnuh, vă jê̆ dơnuh păng ŭnh hnam đei iŏk yua ăn teh đak.
|
Đơ̆ng noh hlôi pơm tơplih jơhngơ̆m đon tơchĕng, trong jang sa kon pơlei, pă đei gô chang gơnang yoa mă lei hlôi pơ̆n năm tŏk iŏk kon jên vă pơih să jang sa lơ̆m ou đei pơtăm sâm, pơtăm ‘long pơgang, rong kon tơrong”.
|
Đơ̆ng rŏng 3 sơnăm tơlĕch jang kiơ̆ ‘Măng hơvơn “Pơm tơplih jơhngơ̆m đon tơchĕng, trong jang sa kơ kon pơlei kon kông, pơm ăn kon pơlkei kon kông hơdrin yak hloh dơnuh hin kơjăp ‘lơ̆ng”, rim hơnih bơ̆ jang kơ dêh char Kon Tum hlôi tơ iung pơjing, atok tơ iung 866 trong jang tơgum djru dih băl jang sa, hơmet ming mir pơgar hơvơn đei vă jê̆ 10.600 ŭnh hnam dơnuh, vă jê̆ dơnu kơ kon pơlei kon kông vang iung jang.
|
Rim trong jang hlôi chă hơvơn đei hloh 96 ti hlak jên tơgŭm ăn hơdrĕch ‘long pơtăm, yŏng kon tơrong, kon jên jang, kih thuơ̆t jang sa tơgum hloh 5.500 ŭnh hnam kon kông dơnuh hơdrin yak hloh dơnuh hin kơjăp ‘lơ̆ng.
|
Mĭnh pơlei kon kông dêh char Kon Tum.
|
Atŭm hăm ‘noh, ŭnh hnam kon pơlei hŭt dôm tơdrong joăt joe pă trŏ lăp, băt jang kiơ̆ khoa hŏk kih thuơ̆t lơ̆m choh jang sa roi năr roi lơ; ŭnh hnam vang mơ̆t lơ̆m hơp tak xah, khul choh jang sa hơdoi hlôi tŏk lơ ƀlep trong tơlĕch ăn... Ƀok Dương Văn Trang, Bí thư Đảng dêh char, Kơdră chĕp pơgơ̆r Jơnŭm vei lăng kon pơlei dêh char Kon Tum tơbăt, mĭnh lơ̆m dôm trong jang kăl mă ‘măng chă hơvơn tŏk bŏk lăng truh ‘noh pơm tơplih jơhngơ̆m đon tơchĕng, trong jang sa kơ hloh 9.700 ŭnh hnam kon kông dơnuh uơ oei vă hơdrin yak hloh dơnuh hin:“Trong pơm tơplih jơhngơ̆m đon tơchĕng, trong jang sa jĭ tôch kơ lơ mă lei lơ̆m ou akŏm lơ̆m choh jang sa.
|
Jang sa gơ̆h iŏk đei kơjăp kơna gô kĕ yak hloh dơnuh hin.
|
Tơring lang să, apŭng lang să, dêh char lang să trong jang păng truh đơ̆ng rŏng iŏk đei jơnei kơ ‘măng hơvơn ‘noh hlôi pơm tơplih jơhngơ̆m đon tơchĕng, trong jang sa kơ kon pơlei kon kông vă kon pơlei hơdrin jang sa yak hloh dơnuh hin kơjăp ‘lơ̆ng”.
|
Atŭm hăm rim trong jang tơgum djru tơmơ̆t jên jang, tơdrong tơgŭm djru đơ̆ng Đảng, Teh đak, ‘Măng hơvơn “Pơm tơplih jơhngơ̆m đon tơchĕng, trong jang sa kơ kon pơlei kon kông, pơm ăn kon pơlkei kon kông hơdrin yak hloh dơnuh hin kơjăp ‘lơ̆ng” kơ yuơ dêh char Kon Tum tơlĕch jang kiơ̆ tŏk bŏk tơgop pơm tơplih kơtang lơ̆m choh jang sa păng hơrih sa kơ kon pơlei kon kông lơ̆m dêh char.
|
Vă ‘măng hơvơn hơnơ̆ng atŏk tơ iung kơtang hloh dơ̆ng, jơnei hloh dơ̆ng dêh char Kon Tum tơgoăt ‘măng hơvơn hăm jang kiơ̆ rim tơdrong jang, tơdrong tơchơ̆t, nơ̆r athei jang kiơ̆ đơ̆ng Hơnih Đảng dêh char, Hơnih vei lăng kon pơlei dêh char mă kăl ‘noh dôm tơdrong đei ƀơm truh bơ̆ jang tơjur dơnuh păng Tơdrong jang tơm teh đak Tơ iung pơjing tơring tơrang ‘nao lơ̆m tơring kon kông.
|
Kon pơlei kon kông Kƀang pơm pơdrŏng gơnơm pơtăm ‘long bri VOV4.Bahnar - Tơgĕch groi teh bri đei, kon pơlei kon kông oei tơ̆ apŭng Kƀang, dêh char Gia Lai hlôi pơtăm rơbou hektar bri, ưh khan lăp tơgop ăn ‘long hơyơ̆l păng vei lăng cham char mă lei oei hơnhăk iŏk yua kơjăp.
|
Tơ̆ tơring Lơ Ku, kon pơlei pơtăm hloh 700ha bri.
|
Lơ ŭnh hnam hlôi đei ƀôh.
|
End of preview. Expand
in Data Studio
No dataset card yet
- Downloads last month
- 8